**Lacrimi de Toamnă**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lacrimi de Toamnă

De ce în anotimpul Toamnă,

Frunzele verzi, îngălbenesc

Şi jos pe pământ putrezesc?

De ce e frig, şi înspre iarnă,

Din pomi veşmintele lipsesc?

Cum de natura îşi dezbracă

Culoarea verde, îmbietoare

Spre-a fi călcată în picioare?

De ce ţurţuri de promoroacă

Îndoaie crengile-n mişcare?

Privind cu gândul la-nceput,

La-ntâiul om ce-a fost creat,

Din pom el când a mâncat -

Vedem c-atunci şi-a pierdut

Veşmântul, căci n-a ascultat.

Ca şi frunzele ce-au vestejit

Plutind încet, înspre pământ

La zbateri şi suflări de vânt,

La fel, şi pe Adam l-a părăsit

Lumina, ce i-a fost veşmânt.

El, n-a prevăzut ce va urma

După-a lui mare neascultare

În sfera cea-nconjurătoare,

Şi că-un păcat poate curma

Viaţa cea sfântă,-nfloritoare.

Când şi-n natură a ei mantie

A început să-ngălbenească

Şi la pământ să prăbuşească,

El s-a-ntrebat dorind să ştie:

Ce va urma-n viaţa firească?

Şi când frunze s-au desprins

Din trunchiul viu, s-a-nfiorat

Pentru al său mare păcat -

Şi plânsul jalnic, l-a cuprins

Şi-n duh mâhnit s-a tulburat.

Când astfel ele-ncet pe rând

Se desfăceau, plutind în jos

Creând spectacolul miraculos,

În mintea sa creştea un gând:

Păcatu-i groaznic,... dureros!

Atunci, el începea să plângă

Jelind cu glasu-n bocet tare

Blestemu-i prin neascultare,

Voind durerea sa să-şi stingă

Prin lacrimi sincere şi-amare.

Şi cum plângem pe cei dragi

În drumul lor către mormânt

Când sufletu-abia-ţi mai tragi,

La fel plângea, şi priviri vagi

Avea Adam, cu duhu-nfrânt.

El conştient de-acum deplin,

Gândea că fiind neascultător

De ordinul cel sfânt, divin,

Se vede-n lacrimi şi-n suspin

Când frunzele-ofilite,... mor.

Văzând structura lor diformă,

Că totul se schimbă-n natură

El cugeta, că-aceeaşi formă,

Reprezentând altă platformă

Cuprinde-va şi-orice făptură.

Până la urmă, aceeaşi soartă

A morţii, îl va ajunge şi pe el

Ştiind că Legea, ea nu iartă,

Căci acum blestemul poartă

Pentru-al său pas, de infidel.

Dar printre spini şi pălămidă,

Şi printre chinul prin sudoare

Aveau speranţa-ntr-o hlamidă,

Ce-o aşteptau, să îi cuprindă

Prin planul de Răscumpărare.

Astfel, în Sămânţa ce-o veni

Nădăjduia-n lupta-n biruinţă

Când totu-n bine s-o sfârşi,

Când capul crunt îl va zdrobi

Al şarpelui doar prin credinţă.

Sămânţa Sfântă, Salvatoare,

Doar a privit-o peste veacuri

Şi lacrimi multe-n revărsare,

Peste durerea lor cea mare

Au curs din cele două lacuri.

Căci ochii-n fiecare Toamnă

Erau noian, de lacrimi multe,

Un fapt greu să îl discearnă

Când cădeau să se aştearnă,

Pe pământ frunzele mărunte.

Privind prin prisma mântuiirii

Blestemul l-au dus an de an,

Sperând că timpul întregirii

Cu ceasul mare,-al izbăvirii,

Nu-i prea departe de liman.

Şi-au aşteptat, în nerăbdare...

Şi peste ani şi peste vremuri

S-au consolat în vestea mare

A ,,Sămânţei", mântuitoare,

Prin izbăvirea cea din ceruri.

...............................................

Trecut-au secole de-a rândul

Şi lacrimi încă Toamna curg,

Când cu putere bate vântul

Şi frunzele-acopăr pământul,

Din zori de zi, până-n amurg.

Flavius Laurian Duverna